### Saistošo noteikumu projekta "GROZĪJUMS LIEPĀJAS PILSĒTAS DOMES 2010. GADA 15. APRĪĻA SAISTOŠAJOS NOTEIKUMOS NR. 7 "PAR DZĪVOKĻA PABALSTU”

### pa****skaidrojuma raksts****

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums  | Lai mazinātu ar Liepājas pilsētas domes 2019. gada 17. oktobra lēmumu Nr. 384 noteiktās īres maksas par Liepājas pilsētas pašvaldības īpašumā vai valdījumā esošo dzīvojamo telpu īri ietekmi uz trūcīgo un maznodrošināto personu materiālo stāvokli, ir nepieciešams izdarīt grozījumu Liepājas pilsētas domes 2010. gada 15. aprīļa saistošajos noteikumos Nr. 7 "Par dzīvokļa pabalstu" (turpmāk – saistošie noteikumi), paaugstinot pašvaldības dzīvokļa pabalsta aprēķināšanai izmantojamo normatīvo izdevumu pozīciju - īres/apsaimniekošanas maksa no līdzšinējiem 0,85 eiro uz 1,40 eiro par dzīvojamās telpas vienu kvadrātmetru. Izmaiņas daļēji kompensēs personu izdevumus par Liepājas pilsētas pašvaldības īpašumā vai valdījumā esošo dzīvojamo telpu īres maksu, kā arī palielinās dzīvokļa pabalsta apmēru tiem iedzīvotājiem, kuri dzīvo daudzdzīvokļu dzīvojamās mājās, kurās ir realizēti energoefektivitātes pasākumi (māju siltināšana), kā rezultātā būtiski ir samazinājušies izdevumi par apkuri, taču pieaugusi maksājumu sadaļa par kredītsaistībām.  |
| 2. Īss projekta satura izklāsts | Saistošo noteikumu projekts paredz palielināt vienu no dzīvokļa pabalsta apmēra noteikšanai pielietojamiem normatīvajiem izdevumiem – īres/apsaimniekošanas maksu no līdzšinējiem 0,85 eiro par vienu kvadrātmetru uz 1,40 eiro par vienu kvadrātmetru.  |
| 3. Informācija par plānoto projekta ietekmi uz pašvaldības budžetu | Dzīvokļa pabalsta izmaksas nodrošināšanai Liepājas pilsētas pašvaldības iestādes “Liepājas pilsētas domes Sociālais dienests” 2020. gada budžetā ir paredzēti līdzekļi 1 531 400 eiro*.* |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā  |  Nav būtiskas ietekmes. |
| 5. Informācija par administratīvajām procedūrām  | Saistošie noteikumi tiks nosūtīti informācijai Vides aizsardzības un reģionālās attīstības ministrijai, tiks publicēti oficiālajā izdevumā “Latvijas Vēstnesis” un domes mājas lapā www.liepaja.lv. Saistošo noteikumu izpildi nodrošinās Liepājas pilsētas pašvaldības iestādes “Liepājas pilsētas domes Sociālais dienests”.  |
| 6. Informācija par konsultācijām ar privātpersonām | Nav notikušas. |
| SASKAŅOTS: |  |

Sociālā dienesta direktore Linda KRASOVSKA

63489667